Twee wat DA-lede aanrand “nie ANC-lede nie”Die ANC ontken dat twee mans wat daaraan skuldig bevind is dat hulle DA-lede aangerand het, lede van die regerende party is. “Hulle is nie ons lede nie, hulle is nie ANC-lede nie,” het Mandla Ndlovu, streeksekretaris van die ANC in Mpumalanga, gesê. Lionel Makhubedu en Prayer Mokoena het twee DA-lede aangerand terwyl hulle verkiesingsplakkate in Bosbokrand in Mpumalanga opgesit het. Makhubedu en Mokoena is Woensdag in die Bosbokrand-landdroshof tot drie maande tronkstraf gevonnis en ŉ boete van R1 000 elk opgelê. Phillip Mkhombo, DA-woordvoerder, beweer die twee mans is ANC-lede.